**MAKOVICKÁ STRUNA 2015**

Mladé spevácke talenty rozozvučali svojimi melódiami, hlasmi **obec Torysky** a  Levočské vrchy 10. mája 2015. **„Makovická struna“** je jedno z najobľúbenejších podujatí venovaných podpore rusínsko-ukrajinského povedomia. Spišské osvetové stredisko v Spišskej Novej Vsi v spolupráci s obcou Torysky a Zväzom Rusínov-Ukrajincov Slovenskej republiky,  usporiadali regionálnu súťažnú prehliadku v speve rusínsko-ukrajinských ľudových piesní. Na prehliadke sa už po 23-krát predstavili spevácke talenty, žijúce v okresoch Levoča, Spišská Nová Ves a Gelnica. Levočský okres reprezentovali speváci z rusínskych obcí Torysky, Olšavica, Nižné Repaše a Poráč. Okres Spišská Nová Ves boli zastúpené spevákmi a speváčkami zo Smižian, Jamníka, Chrasti nad Hornádom a Spišskej Novej Vsi. Obec  Závadka zastupovala gelnický okres. Súťažilo sa v 4 vekových kategóriách. Spievali sólisti speváci, spevácke duá a triá. Smižiansku ZUŠ reprezentovali sestry Hriciskové. **Lenka Hricisková** si po druhý krát obhájila prvenstvo v kategórii detí astala sa **laureátkou súťaže**, čím si vyspievala postup na celoštátnu prehliadku Makovickej struny do Bardejova. Jej sestra **Simona Hricisková** sa umiestnila v peknom striebornom pásme. Obom dievčatám srdečne blahoželáme a Lenke držíme prsty vo finálovom kole v mesiaci december.

 Mgr. Marcela Maniaková